
DR 31.10.2016                                                                                                                                                   13               

 

7. Datuk Koh Nai Kwong [Alor Gajah] minta Menteri Perdagangan Antarabangsa 
dan Industri menyatakan, pendekatan dan pembaharuan struktur perdagangan kementerian 
bagi menggalakkan pengeksportan perkhidmatan syarikat tempatan pasaran global. 

Menteri Perdagangan Antarabangsa dan Industri II [Datuk Seri Ong Ka 
Chuan]: Terima kasih. Tuan Yang di-Pertua, saya mohon izin untuk jawab soalan Ahli Yang 
Berhormat dari Alor Gajah.  

Tuan Yang di-Pertua, sektor perkhidmatan merupakan sektor yang penting dan 
akan terus menjadi sumber utama pertumbuhan ekonomi negara. Pada Mac 2015 kerajaan 
telah melancarkan blueprint sektor perkhidmatan mengandungi hala tuju, dasar dan strategi 
bagi mengukuhkan sektor perkhidmatan selaras dengan perkembangan semasa ekonomi 
negara dan global. Blueprint ini menggariskan beberapa strategi dan pelan tindakan 
merentasi sektor perkhidmatan yang merangkumi strategi pengantarabangsaan, 
peningkatan keberkesanan mekanisme insentif pelaburan, pembangunan modal insan dan 
pembangunan tadbir urus sektorial. 

Tuan Yang di-Pertua, bagi memastikan pembangunan sektor perkhidmatan negara 
dilaksanakan secara terancang dan bersepadu, Kementerian Perdagangan Antarabangsa 
dan Industri telah menubuhkan Bahagian Pembangunan Sektor Perkhidmatan pada tahun 
2007 dan berperanan menyelaras strategi dan hala tuju berkaitan pembangunan sektor 
perkhidmatan Malaysia serta memastikan prestasi sektor perkhidmatan sentiasa meningkat 
menerusi dasar liberalisasi, pembangunan tadbir urus sektor sektorial, pembangunan 
kapasiti dan aktiviti promosi sektor perkhidmatan. 

Dalam aspek strategi pengantarabangsaan dan penggalakan eksport 
perkhidmatan oleh syarikat tempatan ke pasaran modal, MITI melalui agensinya MATRADE 
telah dan sedang melaksanakan inisiatif-inisiatif seperti perkhidmatan fasilitasi rundingan 
kepada syarikat-syarikat perkhidmatan Malaysia yang ingin mengeksport perkhidmatan 
mereka ke luar negara yang telah dikenal pasti menerusi proses keterlibatan iaitu 
engagement process bersama persatuan-persatuan perkhidmatan profesional seperti 
Persatuan Francais Malaysia, Pertubuhan Arkitek Malaysia dan Institut Jurutera Malaysia. 

Penyediaan geran-geran di bawah geran promosi eksport, dana eksport 
perkhidmatan dan program kerjasama antara syarikat besar dan perusahaan kecil dan 
sederhana. Pemberian dana eksport perkhidmatan di bawah MATRADE yang menyediakan 
beberapa kemudahan kepada syarikat perkhidmatan termasuk penyediaan kajian 
kemungkinan feasibilities study, penyewaan ruang pejabat di luar negara dan sebagainya. 

Tuan Yang di-Pertua, menerusi pelaksanaan program-program oleh kerajaan yang 
mempromosi sektor perkhidmatan Malaysia di peringkat global, pembangunan, keupayaan 
penyedia, perkhidmatan rundingan serta fasilitasi kepada syarikat tempatan untuk 
memasuki pasaran antarabangsa dan juga penambahbaikan berterusan ke atas skim 
insentif sedia ada adalah dijangka sumbangan dagangan eksport sektor perkhidmatan 
Malaysia akan terus meningkat. Sekian. 

Datuk Koh Nai Kwong [Alor Gajah]: Terima kasih, Tuan Yang di-Pertua. Terima 
kasih saya juga ucapkan kepada Yang Berhormat Menteri atas jawapan yang begitu jelas 
tadi. Tahniah juga diucapkan kepada kementerian atas usaha-usaha yang disebut oleh 
Yang Berhormat Menteri  tadi. 

Yang Berhormat, soalan tambahan saya ialah apakah status terkini iaitu 150 
program promosi produk tempatan yang dirancang oleh kementerian untuk tahun ini? 
Berapakah jumlah syarikat yang menyertai dengan jumlah hasil eksport yang dijana? 
Terima kasih. 

Datuk Seri Ong Ka Chuan: Terima kasih Yang Berhormat dari Alor Gajah. Pada 
tahun lepas pendapatan eksport daripada sektor perkhidmatan telah mencapai RM135.7 
bilion. Sebenarnya service sector ini adalah satu bidang yang baru eksport ke luar negara 
kerana pada masa yang lepas kebanyakan negara menutup pintu mereka mungkin dari 
segi perdagangan barangan lebih mudah tetapi untuk eksport perkhidmatan Malaysia ke 
luar negara memang ada rintangan-rintangan yang tertentu. Akan tetapi sejak tahun 2000 
ke atas banyak perjanjian perdagangan bebas telah ditandatangani. 

Melalui FDA atau perjanjian perdagangan bebas ini perkhidmatan service telah 
dibenarkan. Maka kita bermula melancarkan supaya bawa syarikat-syarikat daripada 
negara Malaysia ke pasaran antarabangsa.  



7. Datuk Koh Nai Kwong [Alor Gajah] minta Menteri Perdagangan Antarabangsa dan Industri menyatakan, pendekatan dan pembaharuan struktur perdagangan kementerian bagi menggalakkan pengeksportan perkhidmatan syarikat tempatan pasaran global. Menteri Perdagangan Antarabangsa dan Industri II [Datuk Seri Ong Ka Chuan]: Terima kasih. Tuan Yang di-Pertua, saya mohon izin untuk jawab soalan Ahli Yang Berhormat dari Alor Gajah. Tuan Yang di-Pertua, sektor perkhidmatan merupakan sektor yang penting dan akan terus menjadi sumber utama pertumbuhan ekonomi negara. Pada Mac 2015 kerajaan telah melancarkan blueprint sektor perkhidmatan mengandungi hala tuju, dasar dan strategi bagi mengukuhkan sektor perkhidmatan selaras dengan perkembangan semasa ekonomi negara dan global. Blueprint ini menggariskan beberapa strategi dan pelan tindakan merentasi sektor perkhidmatan yang merangkumi strategi pengantarabangsaan, peningkatan keberkesanan mekanisme insentif pelaburan, pembangunan modal insan dan pembangunan tadbir urus sektorial. Tuan Yang di-Pertua, bagi memastikan pembangunan sektor perkhidmatan negara dilaksanakan secara terancang dan bersepadu, Kementerian Perdagangan Antarabangsa dan Industri telah menubuhkan Bahagian Pembangunan Sektor Perkhidmatan pada tahun 2007 dan berperanan menyelaras strategi dan hala tuju berkaitan pembangunan sektor perkhidmatan Malaysia serta memastikan prestasi sektor perkhidmatan sentiasa meningkat menerusi dasar liberalisasi, pembangunan tadbir urus sektor sektorial, pembangunan kapasiti dan aktiviti promosi sektor perkhidmatan. Dalam aspek strategi pengantarabangsaan dan penggalakan eksport perkhidmatan oleh syarikat tempatan ke pasaran modal, MITI melalui agensinya MATRADE telah dan sedang melaksanakan inisiatif-inisiatif seperti perkhidmatan fasilitasi rundingan kepada syarikat-syarikat perkhidmatan Malaysia yang ingin mengeksport perkhidmatan mereka ke luar negara yang telah dikenal pasti menerusi proses keterlibatan iaitu engagement process bersama persatuan-persatuan perkhidmatan profesional seperti Persatuan Francais Malaysia, Pertubuhan Arkitek Malaysia dan Institut Jurutera Malaysia. Penyediaan geran-geran di bawah geran promosi eksport, dana eksport perkhidmatan dan program kerjasama antara syarikat besar dan perusahaan kecil dan sederhana. Pemberian dana eksport perkhidmatan di bawah MATRADE yang menyediakan beberapa kemudahan kepada syarikat perkhidmatan termasuk penyediaan kajian kemungkinan feasibilities study, penyewaan ruang pejabat di luar negara dan sebagainya. Tuan Yang di-Pertua, menerusi pelaksanaan program-program oleh kerajaan yang mempromosi sektor perkhidmatan Malaysia di peringkat global, pembangunan, keupayaan penyedia, perkhidmatan rundingan serta fasilitasi kepada syarikat tempatan untuk memasuki pasaran antarabangsa dan juga penambahbaikan berterusan ke atas skim insentif sedia ada adalah dijangka sumbangan dagangan eksport sektor perkhidmatan Malaysia akan terus meningkat. Sekian. Datuk Koh Nai Kwong [Alor Gajah]: Terima kasih, Tuan Yang di-Pertua. Terima kasih saya juga ucapkan kepada Yang Berhormat Menteri atas jawapan yang begitu jelas tadi. Tahniah juga diucapkan kepada kementerian atas usaha-usaha yang disebut oleh Yang Berhormat Menteri tadi. Yang Berhormat, soalan tambahan saya ialah apakah status terkini iaitu 150 program promosi produk tempatan yang dirancang oleh kementerian untuk tahun ini? Berapakah jumlah syarikat yang menyertai dengan jumlah hasil eksport yang dijana? Terima kasih. Datuk Seri Ong Ka Chuan: Terima kasih Yang Berhormat dari Alor Gajah. Pada tahun lepas pendapatan eksport daripada sektor perkhidmatan telah mencapai RM135.7 bilion. Sebenarnya service sector ini adalah satu bidang yang baru eksport ke luar negara kerana pada masa yang lepas kebanyakan negara menutup pintu mereka mungkin dari segi perdagangan barangan lebih mudah tetapi untuk eksport perkhidmatan Malaysia ke luar negara memang ada rintangan-rintangan yang tertentu. Akan tetapi sejak tahun 2000 ke atas banyak perjanjian perdagangan bebas telah ditandatangani. Melalui FDA atau perjanjian perdagangan bebas ini perkhidmatan service telah dibenarkan. Maka kita bermula melancarkan supaya bawa syarikat-syarikat daripada negara Malaysia ke pasaran antarabangsa.